digitis manuum longitudine : 
7. A. funestus, Nov. spec. : colore flavo aequabili , caudae articulo ultimo multum angustiore 
quam penultimo, ultimo sesquialtera latitudine longitudinem aequante, duplo longiore quam 
alto, aculeo vesica longiore. 
Arachnoidea Tabula II. fig. 5. 
Solummodo in Dongala Nubiae hanc formam ceperimus eaque cum dtrino omnium 
funestissima videtur, cum maxima sit. Scorpionum ictu homines mori a Thebis inde per totam 
Nubiam, sed in Aegypto nunquam audivimus, hinc non veneni omnium Scorpionum vim solis 
ardore augeri, sed has nubicas formas aegyptiacis venenosiores iudicavimus. Ab hoc ipso Anclr. 
funesto et ab aliis me vulneratum esse in calce huius tractatus narratur. 
Magnitudine a fronte usque ad aculei finem tres pollices cum dimidio aequat. Colore 
totus flavus, nec, praeter aculei apicem nigrum, ullibi variegatus. In reliquis omnibus, quas vidi, 
Androctonorum generis speciebus ocelli frontales laterales quinque ita dispositi sunt, ut tres in 
continua serie marginali siti sint, duo vero supra posticum locum habeant. In hac sola specie 
quatuor ocelli continuam seriem marginalem formant et unus postica superus deprehenditur. 
Praeterea notandum est, me duo solummodo huius speciei specimina Berolinum adtulisse, 
longius aliquod et paullo brevius. Maioris manus cubito paullo crassiores, minoris manus 
crassitie illi aequales sint. In reliquis nullam differentiam reperi. 
Tabulae figurae 5. a. oculi; 
b. manus cum digitis; 
c. caudam a latere; 
d. eandem a dorso; 
e. articulum caudae quartum verticaliter dissectum; 
f pecten ventrale laminis 26 instructum produnt. 
8. A. libycus, Nov. spec.: flavus, cauda dimidia postica nigricante, articulo caudae ultimo multo 
angustiore quam penultimo, quartam partem longiore quam lato, nondum duplo longiore 
quam alto, aculeo vesica breviore. 
Arachnoidea Tabula II. fig. I. 
In littore libyco inter Alexandriani et Siwam sub lapidibus habitat. 
Magnitudine duos pollices cum dimidio non superare videtur. Praeter colorem flavum, 
caudae posterioris nigredine variegatum, ab Andr. funesto penultimi caudae articuli forma differt. 
Praeterea funestum in deserto libyco litt orali nusquam vidimus , nec libyci specimen in Nubiae 
multo magis meridionalibus terris cepimus. Septem specimina Berolinum allata denuo examinavi, 
longe plura in Africa vidi. 
Tabulae figurae 1. a, oculos; 
b. manum cum digitis; 
c. caudam a dorso; 
d. eandem a latere; 
e. articulum caudae quartum verticaliter dissectum; 
f pecten ventrale laminis 25 instructum; 
aculeum cum vesica referunt. 
